APPLE INC.
ΣΥΜΒΑΣΗ MACOS SDK ΚΑΙ XCODE

ΔΙΑΒΑΣΤΕ ΠΡΟΣΕΚΤΙΚΑ ΤΗΝ ΠΑΡΟΥΣΑ ΣΥΜΒΑΣΗ MACOS SDK ΚΑΙ XCODE (“ΑΔΕΙΑ ΧΡΗΣΗΣ”) ΠΡΙΝ ΑΠΟ ΤΗ ΧΡΗΣΗ ΤΟΥ ΛΟΓΙΣΜΙΚΟΥ ΠΡΟΓΡΑΜΜΑΤΙΣΤΩΝ (ΟΠΩΣ ΠΡΟΣΔΙΟΡΙΖΕΤΑΙ ΣΤΗ ΣΥΝΕΧΕΙΑ). Η ΧΡΗΣΗ ΤΟΥ ΛΟΓΙΣΜΙΚΟΥ ΠΡΟΓΡΑΜΜΑΤΙΣΤΩΝ ΣΥΝΕΠΑΓΕΤΑΙ ΤΗΝ ΑΠΟΔΟΧΗ ΤΩΝ ΟΡΩΝ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ.  ΕΑΝ ΑΠΟΚΤΑΤΕ ΠΡΟΣΒΑΣΗ ΣΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ ΗΛΕΚΤΡΟΝΙΚΑ, ΥΠΟΔΕΙΞΤΕ ΤΗ ΟΤΙ ΔΕΣΜΕΥΕΣΤΕ ΜΕ ΤΟΥΣ ΟΡΟΥΣ ΤΗΣ ΑΔΕΙΑΣ ΧΡΗΣΗΣ ΚΑΝΟΝΤΑΣ ΚΛΙΚ ΣΤΟ ΚΟΥΜΠΙ «ΣΥΜΦΩΝΩ».  ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ, ΜΗΝ ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ ΚΑΙ ΚΑΝΤΕ ΚΛΙΚ ΣΤΟ ΚΟΥΜΠΙ «ΔΙΑΦΩΝΩ». 

ΣΗΜΑΝΤΙΚΗ ΣΗΜΕΙΩΣΗ: Στον βαθμό που αυτό το λογισμικό μπορεί να χρησιμοποιηθεί για την αναπαραγωγή υλικών, παρέχεται άδεια σε εσάς για την αναπαραγωγή υλικών που δεν προστατεύονται από πνευματικά δικαιώματα, υλικών για τα οποία κατέχετε τα πνευματικά δικαιώματα ή υλικών για την αναπαραγωγή των οποίων είστε εξουσιοδοτημένοι ή διαθέτετε νόμιμη άδεια. Εάν δεν είστε βέβαιοι σχετικά με το δικαίωμά σας να αντιγράφετε οποιοδήποτε υλικό, πρέπει να επικοινωνήσετε με τον νομικό σας σύμβουλο.

1. Γενικά. 
A. Το λογισμικό Apple, τα εργαλεία, τα βοηθητικά προγράμματα, ο ενδεικτικός ή παραδειγματικός κώδικας, το πληροφοριακό υλικό, οι διεπαφές, το περιεχόμενο, τα δεδομένα και το άλλο υλικό που συνοδεύουν την παρούσα Άδεια χρήσης είτε σε δίσκο, είτε σε εκτυπωμένη ή ηλεκτρονική μορφή, σε μνήμη μόνο για ανάγνωση είτε σε οποιοδήποτε άλλο μέσο ή άλλη μορφή (συλλογικά το «Λογισμικό προγραμματιστών») εκχωρούνται, και δεν πωλούνται, σε εσάς από την Apple Inc. («Apple») για χρήση μόνο σύμφωνα με τους όρους της παρούσας Άδειας χρήσης.  Η Apple και/ή οι δικαιοπάροχοί της διατηρούν την κυριότητα του Λογισμικού προγραμματιστών και επιφυλάσσονται όλων των δικαιωμάτων που δεν σας παραχωρούνται ρητώς. Οι όροι της παρούσας Άδειας χρήσης θα διέπουν οποιεσδήποτε αναβαθμίσεις λογισμικού παρέχει η Apple που αντικαθιστούν και/ή συμπληρώνουν το προϊόν αρχικού Λογισμικού προγραμματιστών, εκτός αν μια τέτοια αναβάθμιση συνοδεύεται από ξεχωριστή άδεια, στην οποία περίπτωση θα τη διέπουν οι όροι της συγκεκριμένης άδειας χρήσης. 

Β. Τα δικαιώματα πνευματικής ιδιοκτησίας και τίτλων κάθε περιεχομένου που εμφανίζεται από ή στο οποίο γίνεται πρόσβαση μέσω του Λογισμικού προγραμματιστών ανήκει στον αντίστοιχο κάτοχο περιεχομένου. Το εν λόγω περιεχόμενο μπορεί να προστατεύεται από πνευματικά δικαιώματα ή άλλους νόμους και συνθήκες περί πνευματικής ιδιοκτησίας και μπορεί να υπόκειται στους όρους χρήσης του τρίτου μέρους που παρέχει το εν λόγω περιεχόμενο. Η παρούσα Άδεια χρήσης δεν σας παραχωρεί κανένα δικαίωμα να χρησιμοποιήσετε το εν λόγω περιεχόμενο ούτε εγγυάται ότι το εν λόγω περιεχόμενο θα εξακολουθεί να σας διατίθεται.

2. Επιτρεπόμενες χρήσεις και περιορισμοί της Άδειας χρήσης.
Α. Άδεια χρήσης. Βάσει των όρων και προϋποθέσεων της παρούσας Άδειας χρήσης, σας εκχωρείται μια περιορισμένη, μη αποκλειστική άδεια να χρησιμοποιείτε το Λογισμικό προγραμματιστών σε υπολογιστές μάρκας Apple για την ανάπτυξη και τη δοκιμή εφαρμογών και άλλου λογισμικού. Επιτρέπεται να δημιουργείτε μόνο όσα αντίγραφα εσωτερικής χρήσης του Λογισμικού προγραμματιστών χρειάζονται σε λογικά πλαίσια για τη χρήση του Λογισμικού προγραμματιστών βάσει της παρούσας Άδειας χρήσης και να διανέμετε αυτά τα αντίγραφα μόνο στους υπαλλήλους σας τα καθήκοντα εργασίας των οποίων απαιτούν τη χρήση του Λογισμικού προγραμματιστών, εφόσον σε κάθε αντίγραφο του Λογισμικού προγραμματιστών ή μέρους αυτού αναπαράγετε όλες τις ειδοποιήσεις πνευματικών δικαιωμάτων ή άλλες ειδοποιήσεις αποκλειστικής χρήσης που περιέχονται στην πρωτότυπη έκδοση. 

Β. Άλλοι περιορισμοί χρήσης. Οι παραχωρήσεις που αναφέρονται στην παρούσα Άδεια χρήσης δεν σας επιτρέπουν και συμφωνείτε ότι δεν πρόκειται να εγκαταστήσετε, χρησιμοποιήσετε ή εκτελέσετε το Λογισμικό προγραμματιστών σε οποιονδήποτε υπολογιστή που δεν είναι μάρκας Apple ή να επιτρέψετε σε άλλους να προβούν σε αυτές τις ενέργειες. Εκτός και εάν επιτρέπεται ρητώς κάτι διαφορετικό σύμφωνα με τους όρους της παρούσας Άδειας χρήσης ή σύμφωνα με άλλη άδεια χρήσης της Apple: (i) μόνο ένας χρήστης μπορεί να χρησιμοποιεί το Λογισμικό προγραμματιστών κάθε δεδομένη στιγμή και (ii) δεν επιτρέπεται να διαθέσετε το Λογισμικό προγραμματιστών μέσω δικτύου όπου θα μπορούσε να εκτελεστεί ή να χρησιμοποιηθεί σε πολλούς υπολογιστές ταυτόχρονα. Δεν επιτρέπεται η ενοικίαση, εκμίσθωση, ο δανεισμός, η πώληση, η υποαδειοδότηση ή η αναδιανομή με άλλον τρόπο του Λογισμικού προγραμματιστών ή η εκμετάλλευση τυχόν υπηρεσιών παρέχονται από ή μέσω του Λογισμικού προγραμματιστών με οποιονδήποτε μη εξουσιοδοτημένο τρόπο. 

Γ. Μη αντίστροφη μεταγλώττιση, περιορισμοί. Δεν μπορείτε και συμφωνείτε να μην το κάνετε, ούτε να δώσετε τη δυνατότητα σε άλλους να προβούν σε αντιγραφή (εκτός και εάν επιτρέπεται ρητώς από την παρούσα Άδεια χρήσης), αποσυμπίληση, αντίστροφη μεταγλώττιση, αποσυναρμολόγηση, απόπειρα άντλησης του κώδικα προέλευσής του, αποκρυπτογράφηση, τροποποίηση ή δημιουργία παράγωγων έργων του Λογισμικού προγραμματιστών ή οποιωνδήποτε υπηρεσιών που παρέχονται από ή μέσω του Λογισμικού προγραμματιστών ή οποιουδήποτε μέρους αυτού (εκτός από και μόνο στο μέτρο που απαγορεύεται κάποιος από τους παραπάνω περιορισμούς από το ισχύον δίκαιο ή στο μέτρο που μπορεί να επιτρέπεται από τους όρους της άδειας που διέπουν τη χρήση των Στοιχείων ανοικτού κώδικα ή του Ενδεικτικού Κώδικα). 

Δ. Ενδεικτικός κώδικας. Ορισμένα μέρη του Λογισμικού προγραμματιστών αποτελούνται από ενδεικτικό ή παραδειγματικό κώδικα που παρέχεται από την Apple («Ενδεικτικός Κώδικας»). Η χρήση, αναπαραγωγή, τροποποίηση και αναδιανομή τέτοιου Ενδεικτικού Κώδικα επιτρέπεται μόνο σύμφωνα με τους όρους άδειας χρήσης που συνοδεύουν κάθε Ενδεικτικό Κώδικα ή σχετιζόμενο έργο(-α).

Ε. Λογισμικό προγραμματιστών QuickTime. Επιτρέπεται να χρησιμοποιείτε το λογισμικό προγραμματισμού QuickTime μόνο για τον προγραμματισμό λογισμικού εφαρμογών που είναι συμβατό με και εκτελείται μόνο σε υποστηριζόμενες πλατφόρμες macOS και/ή Windows με εγκατεστημένο το QuickTime. Η εφαρμογή λογισμικού δεν επιτρέπεται να παρεμβάλλεται στη λειτουργικότητα του QuickTime Player ή της Προσθήκης QuickTime, συμπεριλαμβανομένου ενδεικτικά του τύπου αρχείου ή των συσχετισμών τύπων MIME που είναι καταχωρισμένοι στο QuickTime.

ΣΤ. Χρήση των εικόνων που παρέχονται από το σύστημα. Οι εικόνες που παρέχονται από το σύστημα είναι ιδιοκτησία της Apple και τεκμηριώνονται ως τέτοιες στις Οδηγίες διεπαφών χρηστών Apple για το λογισμικό macOS και iOS («Εικόνες που παρέχονται από το σύστημα») και σας εκχωρούνται με άδεια χρήσης αποκλειστικά για τον προγραμματισμό εφαρμογών macOS και iOS, αντίστοιχα, με χρήση του Λογισμικού προγραμματιστών. Μετά τη λύση της παρούσας Άδειας Χρήσης μπορείτε να συνεχίσετε να διανέμετε τις εικόνες που παρέχονται από το σύστημα όπως χρησιμοποιούνται εντός του λογισμικού που αναπτύξατε με χρήση του Λογισμικού προγραμματιστών. Ωστόσο συμφωνείτε να παρέχετε στην Apple, κατόπιν αιτήματος της Apple, ένα αντίγραφο τυχόν λογισμικού που αναπτύξατε με χρήση του Λογισμικού προγραμματιστών και που ενσωματώνει τυχόν εικόνες που παρέχονται από το σύστημα, ώστε η Apple να μπορεί να καθορίσει, κατά την αποκλειστική της ευχέρεια, αν η χρήση των εικόνων που παρέχονται από το σύστημα συμμορφώνεται με τους παρόντες όρους.

Ζ. Υπηρεσίες τοποθεσίας, συναινέσεις. 
1. Η Apple ενδέχεται να σας επιτρέψει την πρόσβαση σε συγκεκριμένες διεπαφές προγραμματισμού εφαρμογών με λειτουργίες τοποθεσίας (API) (π.χ. Core Location) που τεκμηριώνονται από την Apple («API τοποθεσίας») μέσω του Λογισμικού προγραμματιστών.  Βάσει των παρόντων όρων και προϋποθέσεων επιτρέπεται να χρησιμοποιείτε τέτοιου είδους προγράμματα API και υπηρεσίες μόνο για την ενεργοποίηση προγραμμάτων λογισμικού που αναπτύσσετε για χρήση στο macOS («Εφαρμογές») για την απόκτηση πρόσβασης σε δεδομένα τοποθεσίας (π.χ. τη γεωγραφική θέση του υπολογιστή ενός χρήστη σε πραγματικό χρόνο) χρηστών που συναινούν σε αυτού του είδους την πρόσβαση. Στις εφαρμογές που χρησιμοποιούν προγράμματα API τοποθεσίας ή που παρέχουν με άλλον τρόπο υπηρεσίες τοποθεσίας, συμφωνείτε αυτές οι εφαρμογές να μην σχεδιάζονται ή να τίθενται σε εμπορική χρήση για αυτόματο ή αυτόνομο έλεγχο συμπεριφοράς οχημάτων ή για καταστάσεις έκτακτης ανάγκης ή για σκοπούς σωτηρίας ζωής. Επιπρόσθετα, οι εφαρμογές που προσφέρουν υπηρεσίες ή λειτουργίες τοποθεσίας πρέπει να εμφανίζουν ειδοποίηση και να ζητούν τη συναίνεση του ατόμου πριν από τη συλλογή, μετάδοση ή άλλη χρήση των δεδομένων τοποθεσίας από την εφαρμογή. Στις εφαρμογές που χρησιμοποιούν προγράμματα API τοποθεσίας για πλοήγηση σε πραγματικό χρόνο (συμπεριλαμβανομένης ενδεικτικά της καθοδήγησης διαδρομής ανά στροφή και άλλη δρομολόγηση που ενεργοποιείται μέσω χρήσης αισθητήρα), πρέπει να έχετε μια σύμβαση άδειας χρήσης τελικού χρήστη που να περιλαμβάνει την παρακάτω ειδοποίηση: Η ΧΡΗΣΗ ΤΗΣ ΕΦΑΡΜΟΓΗΣ ΚΑΘΟΔΗΓΗΣΗΣ ΣΕ ΠΡΑΓΜΑΤΙΚΟ ΧΡΟΝΟ ΕΙΝΑΙ ΣΤΗΝ ΑΠΟΚΛΕΙΣΤΙΚΗ ΣΑΣ ΕΥΘΥΝΗ. ΤΑ ΔΕΔΟΜΕΝΑ ΤΟΠΟΘΕΣΙΑΣ ΕΝΔΕΧΕΤΑΙ ΝΑ ΜΗΝ ΕΙΝΑΙ ΑΚΡΙΒΗ.

2. Συμφωνείτε ότι ούτε εσείς ούτε οι εφαρμογές σας δεν θα απενεργοποιούν, παρακάμπτουν ή με άλλο τρόπο θα παρεμβάλλονται σε ειδοποιήσεις συστήματος, προειδοποιήσεις, παράθυρα οθόνης, παράθυρα συναίνεσης και παρόμοια που ενσωματώνονται από την Apple, συμπεριλαμβανομένων ενδεικτικά αυτών που προορίζονται να ειδοποιούν τον χρήστη ότι γίνεται συλλογή, μετάδοση, διατήρηση, επεξεργασία ή χρήση των δεδομένων τοποθεσίας του χρήστη ή που προορίζονται για τη ζήτηση συναίνεσης για τέτοιου είδους χρήση.  Εάν δεν παρασχεθεί ή αναιρεθεί η συναίνεση, ούτε εσείς ούτε οι εφαρμογές σας επιτρέπεται να συλλέγετε, να μεταδίδετε, να διατηρείτε, να επεξεργάζεστε ή να χρησιμοποιείτε τις πληροφορίες τοποθεσίας χρήστη ή δεδομένα μέσω των προγραμμάτων API τοποθεσίας. Κατανοείτε και συμφωνείτε ότι εσείς και οι εφαρμογές σας πρέπει να συμμορφώνεστε με όλους τους ισχύοντες ποινικούς, αστικούς και θεσπισμένους νόμους και κανονισμούς (συμπεριλαμβανομένων των νόμων και κανονισμών ιδιωτικότητας, συλλογής δεδομένων και υπηρεσιών τοποθεσίας) σε κάθε δικαιοδοσία στην οποία παραδίδονται οι εφαρμογές σας.  Θα είστε αποκλειστικά υπεύθυνοι και η Apple δεν θα φέρει καμία ευθύνη ή υπαιτιότητα σχετικά με οποιαδήποτε και κάθε αξίωση, μήνυση, επιβάρυνση, απώλεια, ζημία, έξοδα και δαπάνες προκύπτουν από, σε σχέση ή επιπρόσθετα με, ή που εμπλέκουν με άλλο τρόπο την εφαρμογή, συμπεριλαμβανομένης ενδεικτικά της χρήσης προγραμμάτων API τοποθεσίας από την εφαρμογή σας.

Η. Συμμόρφωση με νόμους. Συμφωνείτε να χρησιμοποιείτε το Λογισμικό προγραμματιστών και τις υπηρεσίες σε συμμόρφωση με όλους τους ισχύοντες νόμους, συμπεριλαμβανομένων των τοπικών νόμων της χώρας ή περιοχής στην οποία διαμένετε ή στην οποία κάνετε λήψη ή χρήση του Λογισμικού προγραμματιστών ή υπηρεσιών.

3. Μεταβίβαση. Μπορείτε να προβείτε σε μία μόνιμη μεταβίβαση όλων των δικαιωμάτων χρήσης του Λογισμικού προγραμματιστών (στην αρχική του μορφή, όπως το προμηθευτήκατε από την Apple) σε τρίτο πρόσωπο, υπό τις εξής προϋποθέσεις: (α) Η μεταβίβαση πρέπει να περιλαμβάνει όλο το Λογισμικό προγραμματιστών, συμπεριλαμβανομένων όλων των συστατικών μερών του και της παρούσας Άδειας χρήσης, (β) Δεν θα διατηρήσετε οποιαδήποτε πλήρη ή μερικά αντίγραφα του Λογισμικού προγραμματιστών, συμπεριλαμβανομένων των αντιγράφων που είναι αποθηκευμένα σε υπολογιστή ή άλλη συσκευή αποθήκευσης και (γ) Το άτομο που θα λάβει το Λογισμικό προγραμματιστών αποδέχεται τους όρους και προϋποθέσεις της παρούσας Άδειας χρήσης. Δεν επιτρέπεται να μεταβιβάζετε Λογισμικό προγραμματιστών που έχει τροποποιηθεί ή αντικατασταθεί βάσει της ενότητας 13 πιο κάτω. Όλα τα συστατικά μέρη του Λογισμικού προγραμματιστών παρέχονται ως μέρος πακέτου και απαγορεύεται να διαχωριστούν από το πακέτο και να διανεμηθούν ως ανεξάρτητες εφαρμογές.

4. Συναίνεση για τη χρήση δεδομένων.
Α. Δεδομένα διαγνωστικών και χρήσης. Εάν επιλέξετε να επιτρέψετε τη συλλογή δεδομένων διαγνωστικών και χρήσης, συμφωνείτε ότι η Apple και οι θυγατρικές και οι αντιπρόσωποί της μπορούν να συλλέγουν, να διατηρούν, να επεξεργάζονται και να χρησιμοποιούν διαγνωστικές, τεχνικές πληροφορίες, πληροφορίες χρήσης και άλλες σχετικές πληροφορίες, συμπεριλαμβανομένων, μεταξύ άλλων, μοναδικών αναγνωριστικών συστήματος ή υλισμικού, πληροφοριών σχετικών με τον υπολογιστή, το λογισμικό συστήματος και εφαρμογών και τα περιφερειακά σας, οι οποίες συλλέγονται περιοδικά για την παροχή και βελτίωση των προϊόντων και υπηρεσιών της Apple, τη διευκόλυνση της παροχής ενημερώσεων λογισμικού, υποστήριξης των προϊόντων και άλλων υπηρεσιών σχετικών με το Λογισμικό προγραμματιστών που τυχόν παρέχονται σε εσάς, καθώς και για την εξακρίβωση της συμμόρφωσης με τους όρους της παρούσας Άδειας χρήσης. Μπορείτε να αλλάξετε τις προτιμήσεις σας για τη συλλογή δεδομένων διαγνωστικών και χρήσης οποιαδήποτε στιγμή, αν καταργήσετε την επιλογή «Διαγνωστικά και χρήση» στον υπολογιστή σας. Η ρύθμιση «Διαγνωστικά και χρήση» βρίσκεται στο τμήμα «Ασφάλεια και απόρρητο» στις Προτιμήσεις συστήματος. Η Apple ενδέχεται να χρησιμοποιεί αυτές τις πληροφορίες, εφόσον συλλέγονται σε μορφή που δεν αποκαλύπτουν την ταυτότητά σας, για τους σκοπούς που περιγράφονται παραπάνω. Για να επιτραπεί στους συνεργάτες της Apple και τους προγραμματιστές τρίτων να βελτιώσουν το λογισμικό, το υλισμικό και τις υπηρεσίες που έχουν σχεδιαστεί για χρήση σε προϊόντα Apple, η Apple ενδέχεται επίσης να παράσχει σε αυτούς τους συνεργάτες ή προγραμματιστές τρίτων ένα υποσύνολο των διαγνωστικών πληροφοριών που σχετίζονται με το λογισμικό, το υλισμικό και/ή τις υπηρεσίες του συγκεκριμένου συνεργάτη ή προγραμματιστή, με την προϋπόθεση ότι οι πληροφορίες διαγνωστικών είναι σε μορφή που δεν αποκαλύπτει την ταυτότητά σας. 

Β. Πολιτική απορρήτου. Ανά πάσα στιγμή ο χειρισμός των πληροφοριών σας θα γίνεται σύμφωνα με την Πολιτική προστασίας απορρήτου της Apple, που ενσωματώνεται μέσω αναφοράς στην παρούσα Άδεια και μπορεί να προβληθεί στη διεύθυνση: http://www.apple.com/legal/privacy/.

5. Υπηρεσίες, Πρόγραμμα Mac για Προγραμματιστές.
Α. Η Apple ενδέχεται να προσφέρει πρόσβαση σε υπηρεσίες από ή μέσω του Λογισμικού προγραμματιστών για χρήση από εσάς.  Η χρήση αυτών των υπηρεσιών ενδέχεται να προϋποθέτει ένα Apple ID, ενδέχεται να προϋποθέτει την από μέρους σας αποδοχή πρόσθετων όρων και ενδέχεται να υπόκειται σε πρόσθετες χρεώσεις. Εάν επιλέξετε τη χρήση τέτοιου είδους υπηρεσιών σε συνδυασμό με το Λογισμικό προγραμματιστών, η χρήση τέτοιου είδους υπηρεσιών θα υπόκειται στους πρόσθετους όρους και προϋποθέσεις (π.χ. η χρήση των ID προγραμματιστών που λαμβάνονται από τον λογαριασμό του Προγράμματος προγραμματιστών Apple θα υπόκειται στους ισχύοντες όρους του Προγράμματος προγραμματιστών Apple για τα ID προγραμματιστών), αλλά η παρούσα Άδεια χρήσης θα συνεχίσει να ισχύει για τη χρήση του σχετικά αδειοδοτημένου Λογισμικού προγραμματιστών. Εάν επιθυμείτε να υποβάλετε στο Mac App Store εφαρμογές που αναπτύσσετε, τότε πρέπει να κάνετε αίτηση για να συμμετάσχετε στο Πρόγραμμα Mac για Προγραμματιστές. Περισσότερες πληροφορίες σχετικά με τα Προγράμματα Προγραμματιστές της Apple μπορείτε να βρείτε στη διεύθυνση http://developer.apple.com/. Η Apple διατηρείτε το δικαίωμα άρνησης συμμετοχής σε οποιοδήποτε από τα Προγράμματα προγραμματιστών ανά πάσα στιγμή και κατά τη διακριτική της ευχέρεια. 

B. Συμφωνείτε ότι οι υπηρεσίες ενδέχεται να περιέχουν ιδιόκτητο περιεχόμενο, πληροφορίες και υλικό που κατέχεται από την Apple και τους δικαιοπαρόχους της και προστατεύονται από το ισχύον δίκαιο περί πνευματικής ιδιοκτησίας και άλλους νόμους και ότι δεν θα χρησιμοποιείτε το εν λόγω ιδιόκτητο περιεχόμενο, πληροφορίες ή υλικό κατά οποιονδήποτε τρόπο εκτός από αυτόν που ορίζει η επιτρεπτή χρήση των υπηρεσιών ή κατά οποιονδήποτε τρόπο που δεν υπόκειται στους όρους της παρούσας Άδειας χρήσης ή παραβιάζει οποιαδήποτε δικαιώματα πνευματικής ιδιοκτησίας τρίτου ή της Apple. Στον βαθμό που επιτρέπεται ρητώς από τους ισχύοντες όρους των υπηρεσιών, συμφωνείτε να μην προβείτε σε αναπαραγωγή, τροποποίηση, ενοικίαση, εκμίσθωση, δανεισμό, πώληση, διανομή ή δημιουργία παράγωγων έργων, με βάση τις υπηρεσίες με οποιονδήποτε τρόπο ή σε εκμετάλλευση των υπηρεσιών με οποιονδήποτε τρόπο για τον οποίο δεν έχει χορηγηθεί άδεια, περιλαμβανομένης, ενδεικτικά, της χρήσης των υπηρεσιών για τη μεταβίβαση κακόβουλου λογισμικού, ή της παραβίασης ή επιβάρυνσης της χωρητικότητας του δικτύου. 

Γ. Επιπλέον, οι υπηρεσίες που πιθανόν είναι προσπελάσιμες από το Λογισμικό προγραμματιστών, εμφανίζονται μέσω αυτού ή προς τις οποίες υπάρχει σύνδεσμος από αυτό, ενδέχεται να μην διατίθενται σε όλες τις γλώσσες ή χώρες. Η Apple δεν εγγυάται ότι τέτοιου είδους υπηρεσίες θα είναι κατάλληλες ή διαθέσιμες για χρήση σε οποιαδήποτε συγκεκριμένη τοποθεσία. Η Apple διατηρεί το δικαίωμα αλλαγής, αναστολής, κατάργησης ή απενεργοποίησης της πρόσβασης σε οποιαδήποτε υπηρεσία ανά πάσα στιγμή, χωρίς ειδοποίηση. Σε καμία περίπτωση η Apple δεν θα είναι υπεύθυνη για την κατάργηση ή απενεργοποίηση της πρόσβασης σε τέτοιου είδους υπηρεσίες ή για τυχόν ενημερώσεις, συντήρηση, εγγύηση, τεχνική ή άλλη υποστήριξη για τέτοιου είδους υπηρεσίες. Η Apple δύναται επίσης να επιβάλει όρια ή άλλους περιορισμούς στη χρήση ή στην προσπέλαση των υπηρεσιών σε οποιαδήποτε περίπτωση και χωρίς προειδοποίηση ή ευθύνη.  Αναγνωρίζετε και συμφωνείτε ότι η Apple διατηρεί το δικαίωμα ανάκλησης ή κατάργησης της πρόσβασής σας σε υπηρεσίες που παρέχονται από ή μέσω του Λογισμικού προγραμματιστών ανά πάσα στιγμή κατά τη διακριτική της ευχέρεια.

6. Λύση της σύμβασης. Η παρούσα Άδεια Χρήσης ισχύει μέχρι τη λύση της. Τα δικαιώματά σας δυνάμει της παρούσας Άδειας χρήσης αίρονται αυτόματα ή παύουν να ισχύουν χωρίς προειδοποίηση από την Apple σε περίπτωση μη συμμόρφωσής σας με οποιονδήποτε όρο ή όρους της παρούσας Άδειας χρήσης. Επιπρόσθετα, η Apple διατηρεί το δικαίωμα λύσης της παρούσας Άδειας χρήσης εάν εκδοθεί μια νέα έκδοση του λογισμικού λειτουργικού συστήματος Apple ή του Λογισμικού προγραμματιστών που είναι ασύμβατη με την παρούσα έκδοση του Λογισμικού προγραμματιστών. Μετά τη λύση της παρούσας Άδειας χρήσης, οφείλετε να διακόψετε κάθε χρήση του Λογισμικού προγραμματιστών και να καταστρέψετε όλα τα αντίγραφα, μερικά ή πλήρη, του Λογισμικού προγραμματιστών. Οι ενότητες 2Β, 2Γ, 4, 5Β και 6 έως 13 της παρούσας Άδειας Χρήσης εξακολουθούν να ισχύουν σε περίπτωση οποιασδήποτε εν λόγω λύσης.

7. Αποποίηση εγγυήσεων. 
A.	ΔΗΛΩΝΕΤΕ ΚΑΙ ΑΠΟΔΕΧΕΣΤΕ ΡΗΤΩΣ ΟΤΙ, ΣΤΟΝ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, Η ΧΡΗΣΗ ΤΟΥ ΛΟΓΙΣΜΙΚΟΥ ΠΡΟΓΡΑΜΜΑΤΙΣΤΩΝ ΚΑΙ ΟΠΟΙΩΝΔΗΠΟΤΕ ΥΠΗΡΕΣΙΩΝ ΠΟΥ ΕΚΤΕΛΟΥΝΤΑΙ ΑΠΟ Ή ΠΡΟΣΠΕΛΑΥΝΟΝΤΑΙ ΜΕΣΩ ΤΟΥ ΛΟΓΙΣΜΙΚΟΥ ΠΡΟΓΡΑΜΜΑΤΙΣΤΩΝ, ΓΙΝΕΤΑΙ ΑΠΟΚΛΕΙΣΤΙΚΑ ΜΕ ΔΙΚΗ ΣΑΣ ΕΥΘΥΝΗ ΚΑΙ ΟΤΙ Η ΣΥΝΟΛΙΚΗ ΕΥΘΥΝΗ ΣΧΕΤΙΚΑ ΜΕ ΤΗΝ ΙΚΑΝΟΠΟΙΗΤΙΚΗ ΠΟΙΟΤΗΤΑ, ΑΠΟΔΟΣΗ, ΑΚΡΙΒΕΙΑ ΚΑΙ ΠΡΟΣΠΑΘΕΙΑ ΒΑΡΥΝΕΙ ΕΣΑΣ. 

B.	ΣΤΟΝ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, ΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ ΚΑΙ ΟΙ ΥΠΗΡΕΣΙΕΣ APPLE ΠΑΡΕΧΟΝΤΑΙ «ΩΣ ΕΧΟΥΝ» ΚΑΙ «ΟΠΩΣ ΔΙΑΤΙΘΕΝΤΑΙ», ΜΕ ΟΛΑ ΤΑ ΕΛΑΤΤΩΜΑΤΑ ΚΑΙ ΧΩΡΙΣ ΚΑΜΙΑ ΕΓΓΥΗΣΗ ΚΑΙ Η APPLE ΚΑΙ ΟΙ ΧΟΡΗΓΟΙ ΑΔΕΙΑΣ ΤΗΣ APPLE (ΣΥΛΛΟΓΙΚΑ ΑΝΑΦΕΡΟΜΕΝΟΙ ΩΣ «APPLE» ΓΙΑ ΤΟΥΣ ΣΚΟΠΟΥΣ ΤΩΝ ΕΝΟΤΗΤΩΝ 7 ΚΑΙ 8) ΔΙΑ ΤΟΥ ΠΑΡΟΝΤΟΣ ΑΠΟΠΟΙΟΥΝΤΑΙ ΟΛΕΣ ΤΙΣ ΕΓΓΥΗΣΕΙΣ ΚΑΙ ΣΥΝΘΗΚΕΣ ΣΕ ΣΧΕΣΗ ΜΕ ΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ ΚΑΙ ΤΙΣ ΥΠΗΡΕΣΙΕΣ, ΕΙΤΕ ΡΗΤΕΣ, ΣΥΝΕΠΑΓΟΜΕΝΕΣ Ή ΘΕΣΜΙΚΕΣ, ΠΕΡΙΛΑΜΒΑΝΟΝΤΑΣ ΧΩΡΙΣ ΠΕΡΙΟΡΙΣΜΟ, ΤΙΣ ΣΥΝΕΠΑΓΟΜΕΝΕΣ ΕΓΓΥΗΣΕΙΣ ΚΑΙ/Ή ΣΥΝΘΗΚΕΣ ΕΜΠΟΡΕΥΣΙΜΟΤΗΤΑΣ, ΙΚΑΝΟΠΟΙΗΤΙΚΗΣ ΠΟΙΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΑΚΡΙΒΕΙΑΣ, ΣΙΩΠΗΛΗΣ ΑΠΟΛΑΥΣΗΣ ΚΑΙ ΜΗ ΠΑΡΑΒΙΑΣΗΣ ΔΙΚΑΙΩΜΑΤΩΝ ΤΡΙΤΩΝ. 

Γ.	Η APPLE ΔΕΝ ΕΓΓΥΑΤΑΙ ΟΤΙ ΔΕΝ ΘΑ ΥΠΑΡΞΕΙ ΔΙΑΤΑΡΑΞΗ ΤΗΣ ΧΡΗΣΗΣ ΤΟΥ ΛΟΓΙΣΜΙΚΟΥ ΠΡΟΓΡΑΜΜΑΤΙΣΤΩΝ ΚΑΙ ΤΩΝ ΥΠΗΡΕΣΙΩΝ, ΟΤΙ ΟΙ ΛΕΙΤΟΥΡΓΙΕΣ ΠΟΥ ΠΕΡΙΛΑΜΒΑΝΟΝΤΑΙ ΣΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ Ή ΟΙ ΥΠΗΡΕΣΙΕΣ ΠΟΥ ΕΚΤΕΛΟΥΝΤΑΙ Ή ΠΑΡΕΧΟΝΤΑΙ ΑΠΟ ΑΥΤΟ ΘΑ ΑΝΤΑΠΟΚΡΙΘΟΥΝ ΣΤΙΣ ΑΠΑΙΤΗΣΕΙΣ ΣΑΣ, ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΠΡΟΓΡΑΜΜΑΤΙΣΤΩΝ ΚΑΙ ΤΩΝ ΥΠΗΡΕΣΙΩΝ ΘΑ ΕΙΝΑΙ ΑΔΙΑΛΕΙΠΤΗ Ή ΧΩΡΙΣ ΣΦΑΛΜΑΤΑ, ΟΤΙ ΟΠΟΙΑΔΗΠΟΤΕ ΥΠΗΡΕΣΙΑ ΘΑ ΣΥΝΕΧΙΣΕΙ ΝΑ ΕΙΝΑΙ ΔΙΑΘΕΣΙΜΗ, ΟΤΙ ΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ ΘΑ ΕΙΝΑΙ ΣΥΜΒΑΤΟ Ή ΘΑ ΣΥΝΕΡΓΑΖΕΤΑΙ ΜΕ ΟΠΟΙΟΔΗΠΟΤΕ ΛΟΓΙΣΜΙΚΟ, ΕΦΑΡΜΟΓΕΣ Ή ΥΠΗΡΕΣΙΕΣ ΤΡΙΤΩΝ Ή ΟΤΙ ΤΥΧΟΝ ΕΛΑΤΤΩΜΑΤΑ ΣΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ Ή ΤΙΣ ΥΠΗΡΕΣΙΕΣ ΘΑ ΔΙΟΡΘΩΘΟΥΝ. Η ΕΓΚΑΤΑΣΤΑΣΗ ΑΥΤΟΥ ΤΟΥ ΛΟΓΙΣΜΙΚΟΥ ΠΡΟΓΡΑΜΜΑΤΙΣΤΩΝ ΕΝΔΕΧΕΤΑΙ ΝΑ ΕΠΗΡΕΑΣΕΙ ΤΗ ΧΡΗΣΤΙΚΟΤΗΤΑ ΤΟΥ ΛΟΓΙΣΜΙΚΟΥ, ΕΦΑΡΜΟΓΩΝ Ή ΥΠΗΡΕΣΙΩΝ ΤΡΙΤΩΝ, ΚΑΘΩΣ ΚΑΙ ΤΗ ΧΡΗΣΤΙΚΟΤΗΤΑ ΑΛΛΩΝ ΠΡΟΪΟΝΤΩΝ Ή ΥΠΗΡΕΣΙΩΝ ΤΗΣ APPLE.

Δ.	ΕΠΙΠΡΟΣΘΕΤΩΣ, ΑΝΑΓΝΩΡΙΖΕΤΕ ΟΤΙ ΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ ΚΑΙ ΟΙ ΥΠΗΡΕΣΙΕΣ ΔΕΝ ΠΡΟΟΡΙΖΟΝΤΑΙ ΟΥΤΕ ΕΙΝΑΙ ΚΑΤΑΛΛΗΛΕΣ ΓΙΑ ΧΡΗΣΗ ΣΕ ΠΕΡΙΣΤΑΣΕΙΣ Ή ΠΕΡΙΒΑΛΛΟΝΤΑ ΟΠΟΥ Η ΑΝΕΠΑΡΚΕΙΑ Ή ΟΙ ΚΑΘΥΣΤΕΡΗΣΕΙΣ, ΤΑ ΣΦΑΛΜΑΤΑ Ή ΟΙ ΑΝΑΚΡΙΒΕΙΕΣ ΣΤΟ ΠΕΡΙΕΧΟΜΕΝΟ, ΤΑ ΔΕΔΟΜΕΝΑ Ή ΤΙΣ ΠΛΗΡΟΦΟΡΙΕΣ ΠΟΥ ΠΑΡΕΧΟΝΤΑΙ ΑΠΟ ΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ Ή ΤΙΣ ΥΠΗΡΕΣΙΕΣ ΕΝΔΕΧΕΤΑΙ ΝΑ ΕΧΟΥΝ ΩΣ ΣΥΝΕΠΕΙΑ ΤΟ ΘΑΝΑΤΟ, ΣΩΜΑΤΙΚΕΣ ΒΛΑΒΕΣ Ή ΣΟΒΑΡΕΣ ΥΛΙΚΕΣ ΖΗΜΙΕΣ Ή ΖΗΜΙΑ ΣΤΟ ΠΕΡΙΒΑΛΛΟΝ, ΣΥΜΠΕΡΙΛΑΜΒΑΝΟΜΕΝΩΝ, ΜΕΤΑΞΥ ΑΛΛΩΝ, ΤΗΣ ΛΕΙΤΟΥΡΓΙΑΣ ΠΥΡΗΝΙΚΩΝ ΕΓΚΑΤΑΣΤΑΣΕΩΝ, ΣΥΣΤΗΜΑΤΩΝ ΠΛΟΗΓΗΣΗΣ Ή ΕΠΙΚΟΙΝΩΝΙΑΣ ΑΕΡΟΣΚΑΦΩΝ, ΕΛΕΓΧΟΥ ΕΝΑΕΡΙΑΣ ΚΥΚΛΟΦΟΡΙΑΣ, ΥΠΟΣΤΗΡΙΞΗΣ ΖΩΤΙΚΩΝ ΛΕΙΤΟΥΡΓΙΩΝ Ή ΟΠΛΙΚΩΝ ΣΥΣΤΗΜΑΤΩΝ. 

Ε.	ΟΠΟΙΑΔΗΠΟΤΕ ΠΡΟΦΟΡΙΚΗ Ή ΓΡΑΠΤΗ ΠΛΗΡΟΦΟΡΙΑ Ή ΣΥΜΒΟΥΛΗ ΠΟΥ ΠΑΡΕΧΕΤΑΙ ΑΠΟ ΤΗΝ APPLE Ή ΑΠΟ ΕΞΟΥΣΙΟΔΟΤΗΜΕΝΟ ΕΚΠΡΟΣΩΠΟ ΤΗΣ APPLE ΔΕΝ ΑΠΟΤΕΛΕΙ ΕΓΓΥΗΣΗ. ΕΑΝ ΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ Ή ΟΙ ΥΠΗΡΕΣΙΕΣ ΑΠΟΔΕΙΧΤΟΥΝ ΕΛΑΤΤΩΜΑΤΙΚΕΣ, ΑΝΑΛΑΜΒΑΝΕΤΕ ΤΟ ΣΥΝΟΛΙΚΟ ΚΟΣΤΟΣ ΚΑΘΕ ΑΠΑΡΑΙΤΗΤΟΥ ΣΕΡΒΙΣ, ΕΠΙΣΚΕΥΗΣ Ή ΕΠΙΔΙΟΡΘΩΣΗΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΟΝ ΑΠΟΚΛΕΙΣΜΟ ΣΙΩΠΗΡΩΝ ΕΓΓΥΗΣΕΩΝ Ή ΤΟΝ ΠΕΡΙΟΡΙΣΜΟ ΤΩΝ ΚΑΤΑΝΑΛΩΤΙΚΩΝ ΔΙΚΑΙΩΜΑΤΩΝ ΠΟΥ ΠΡΟΒΛΕΠΟΝΤΑΙ ΕΚ ΤΟΥ ΝΟΜΟΥ, ΟΠΟΤΕ ΟΙ ΠΑΡΑΠΑΝΩ ΑΠΟΚΛΕΙΣΜΟΙ ΚΑΙ ΠΕΡΙΟΡΙΣΜΟΙ ΕΝΔΕΧΕΤΑΙ ΝΑ ΜΗΝ ΙΣΧΥΟΥΝ ΓΙΑ ΣΑΣ. 

8. Ρήτρα περιορισμού ευθύνης. ΚΑΤΑ ΤΟΝ ΒΑΘΜΟ ΠΟΥ Η ΙΣΧΥΟΥΣΑ ΝΟΜΟΘΕΣΙΑ ΔΕΝ ΤΟ ΑΠΑΓΟΡΕΥΕΙ, Η APPLE ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΦΕΡΕΙ ΕΥΘΥΝΗ ΓΙΑ ΣΩΜΑΤΙΚΕΣ ΒΛΑΒΕΣ Ή ΓΙΑ ΟΠΟΙΑΔΗΠΟΤΕ ΑΠΟΘΕΤΙΚΗ, ΕΙΔΙΚΗ, ΕΜΜΕΣΗ Ή ΠΑΡΕΠΟΜΕΝΗ ΖΗΜΙΑ, ΣΥΜΠΕΡΙΛΑΜΒΑΝΟΜΕΝΗΣ, ΜΕΤΑΞΥ ΑΛΛΩΝ, ΤΗΣ ΖΗΜΙΑΣ ΑΠΟ ΔΙΑΦΥΓΟΝΤΑ ΚΕΡΔΗ, ΤΗΣ ΖΗΜΙΑΣ ΛΟΓΩ ΑΛΛΟΙΩΣΗΣ Ή ΑΠΩΛΕΙΑΣ ΔΕΔΟΜΕΝΩΝ, ΤΗΣ ΠΑΡΑΛΕΙΨΗΣ ΔΙΑΒΙΒΑΣΗΣ Ή ΛΗΨΗΣ ΟΠΟΙΩΝΔΗΠΟΤΕ ΔΕΔΟΜΕΝΩΝ Ή ΠΛΗΡΟΦΟΡΙΩΝ, ΤΗΣ ΔΙΑΚΟΠΗΣ ΕΠΙΧΕΙΡΗΜΑΤΙΚΗΣ ΔΡΑΣΤΗΡΙΟΤΗΤΑΣ Ή ΟΠΟΙΑΣΔΗΠΟΤΕ ΑΛΛΗΣ ΖΗΜΙΑΣ Ή ΑΠΩΛΕΙΑΣ ΕΜΠΟΡΙΚΗΣ ΦΥΣΗΣ ΠΟΥ ΑΝΑΚΥΠΤΕΙ ΑΠΟ Ή ΣΧΕΤΙΖΕΤΑΙ ΜΕ ΤΗΝ ΑΠΟ ΜΕΡΟΥΣ ΣΑΣ ΧΡΗΣΗ Ή ΑΔΥΝΑΜΙΑ ΧΡΗΣΗΣ ΤΟΥ ΛΟΓΙΣΜΙΚΟΥ ΠΡΟΓΡΑΜΜΑΤΙΣΤΩΝ Ή ΤΩΝ ΥΠΗΡΕΣΙΩΝ Ή ΟΠΟΙΟΥΔΗΠΟΤΕ ΛΟΓΙΣΜΙΚΟΥ, ΕΦΑΡΜΟΓΩΝ Ή ΥΠΗΡΕΣΙΩΝ ΤΡΙΤΩΝ ΣΕ ΣΥΝΔΥΑΣΜΟ ΜΕ ΤΟ ΛΟΓΙΣΜΙΚΟ ΠΡΟΓΡΑΜΜΑΤΙΣΤΩΝ Ή ΤΙΣ ΥΠΗΡΕΣΙΕΣ, ΟΠΟΥ ΚΑΙ ΑΝ ΟΦΕΙΛΕΤΑΙ, ΑΝΕΞΑΡΤΗΤΑ ΑΠΟ ΤΟ ΠΕΔΙΟ ΤΗΣ ΕΥΘΥΝΗΣ (ΣΥΜΒΑΣΗ, ΑΔΙΚΟΠΡΑΞΙΑ Ή ΑΛΛΗ) ΚΑΙ ΑΚΟΜΑ ΚΑΙ ΕΑΝ Η APPLE ΕΧΕΙ ΛΑΒΕΙ ΠΡΟΕΙΔΟΠΟΙΗΣΗ ΣΧΕΤΙΚΑ ΜΕ ΤΗΝ ΠΙΘΑΝΟΤΗΤΑ ΑΥΤΗΣ ΤΗΣ ΖΗΜΙΑΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΟΝ ΑΠΟΚΛΕΙΣΜΟ Ή ΠΕΡΙΟΡΙΣΜΟ ΤΗΣ ΕΥΘΥΝΗΣ ΓΙΑ ΣΩΜΑΤΙΚΕΣ ΒΛΑΒΕΣ Ή ΓΙΑ ΑΠΟΘΕΤΙΚΕΣ Ή ΠΑΡΕΠΟΜΕΝΕΣ ΖΗΜΙΕΣ, ΣΥΝΕΠΩΣ ΑΥΤΗ Η ΡΗΤΡΑ ΠΕΡΙΟΡΙΣΜΟΥ ΕΥΘΥΝΗΣ ΕΝΔΕΧΕΤΑΙ ΝΑ ΜΗΝ ΙΣΧΥΕΙ ΓΙΑ ΣΑΣ. Σε καμία περίπτωση η Apple δεν θα φέρει τη συνολική ευθύνη προς εσάς για όλες τις ζημίες (εκτός από τις περιπτώσεις που απαιτούνται από το ισχύον δίκαιο στις οποίες προκαλείται τραυματισμός) που υπερβαίνουν το ποσό των πενήντα δολαρίων ΗΠΑ (50,00 $). Οι ανωτέρω περιορισμοί της ευθύνης ισχύουν ακόμα και αν το προαναφερθέν μέσο αποκατάστασης δεν καλύπτει τον σκοπό για τον οποίο προορίζεται.

9. Έλεγχος εξαγωγών. Δεν επιτρέπεται να χρησιμοποιείτε ή να εξάγετε ή να επανεξάγετε το Λογισμικό προγραμματιστών εκτός από τις περιπτώσεις όπου επιτρέπεται από τη νομοθεσία των Ηνωμένων Πολιτειών και τους νόμους των περιοχών δικαιοδοσίας στις οποίες αποκτήθηκε το Λογισμικό προγραμματιστών. Συγκεκριμένα, αλλά όχι περιοριστικά, το Λογισμικό προγραμματιστών δεν μπορεί να εξαχθεί ή να επανεξαχθεί (α) σε κάποια χώρα στην οποία έχουν επιβάλει εμπορικό αποκλεισμό οι Η.Π.Α. ή (β) σε οποιονδήποτε που περιλαμβάνεται στον κατάλογο Ειδικώς Χαρακτηρισμένων Αλλοδαπών Προσώπων (Specially Designated Nationals List) του Υπουργείου Οικονομικών των Η.Π.Α. ή στον κατάλογο Αποκλεισμένων φυσικών ή νομικών προσώπων του Υπουργείου Εμπορίου των Η.Π.Α. Χρησιμοποιώντας το Λογισμικό προγραμματιστών, δηλώνετε και εγγυάστε ότι δεν βρίσκεστε σε οποιαδήποτε τέτοια χώρα ή κατάλογο. Αποδέχεστε επίσης ότι δεν θα χρησιμοποιήσετε το Λογισμικό προγραμματιστών για σκοπούς που απαγορεύονται από το δίκαιο των Η.Π.Α., όπως, μεταξύ άλλων, η ανάπτυξη, ο σχεδιασμός, η κατασκευή ή η παραγωγή πυραύλων, πυρηνικών, χημικών ή βιολογικών όπλων.

10. Τελικοί χρήστες του Δημοσίου. Το Λογισμικό προγραμματιστών και η σχετική τεκμηρίωση αποτελούν «Εμπορικά είδη», όπως η έννοια αυτή ορίζεται στο άρθρο 48, παράγραφος 2.101 του Κώδικα ομοσπονδιακών κανονισμών (C.F.R.), και συνίστανται σε «Εμπορικό λογισμικό υπολογιστών» και «Πληροφοριακό υλικό εμπορικού λογισμικού υπολογιστών», όπως οι έννοιες αυτές ορίζονται, κατά περίπτωση, στο άρθρο 48, παράγραφος 12.212 ή στο άρθρο 48, παράγραφος 227.7202 του C.F.R. Σύμφωνα με το άρθρο 48, παράγραφος 12.212 ή το άρθρο 48, παράγραφοι 227.7202-1 ως 227.7202-4, κατά περίπτωση, το Εμπορικό Λογισμικό Υπολογιστών και η Τεκμηρίωση Εμπορικού Λογισμικού Υπολογιστών παρέχονται με άδεια χρήσης σε τελικούς χρήστες του αμερικανικού Δημοσίου (α) μόνο ως Εμπορικά Είδη και (β) μόνο με εκείνα τα δικαιώματα που χορηγούνται σε όλους τους άλλους τελικούς χρήστες σύμφωνα με τους όρους που περιέχονται στην παρούσα. Με την επιφύλαξη όλων των μη δημοσιευμένων δικαιωμάτων σύμφωνα με το δίκαιο περί πνευματικής ιδιοκτησίας των Ηνωμένων Πολιτειών.

11. Εφαρμοστέο δίκαιο και ακυρότητα επιμέρους όρων. Η παρούσα Άδεια Χρήσης διέπεται από και ερμηνεύεται σύμφωνα με το δίκαιο της Πολιτείας της Καλιφόρνια, εξαιρώντας τη σύγκρουση των αρχών νόμου. Η παρούσα Άδεια χρήσης δεν διέπεται από τη Σύμβαση του Οργανισμού των Ηνωμένων Εθνών για τις διεθνείς πωλήσεις κινητών (Σύμβαση της Βιέννης), η εφαρμογή της οποίας αποκλείεται ρητώς. Αν για οποιονδήποτε λόγο ένα δικαστήριο της αρμόδιας δικαιοδοσίας κρίνει ότι οποιοσδήποτε όρος ή μέρος αυτού είναι άκυρος, η υπόλοιπη Άδεια χρήσης παραμένει σε πλήρη ισχύ και εξακολουθεί να παράγει τα αποτελέσματά της.  

12. Πλήρης συμφωνία. Επίσημη γλώσσα. Η παρούσα Άδεια Χρήσης αποτελεί την πλήρη συμφωνία ανάμεσα σε εσάς και την Apple σε σχέση με το αδειοδοτημένο Λογισμικό προγραμματιστών και υπερισχύει όλων των προηγούμενων ή ισχυουσών συνεννοήσεων όσον αφορά το εν λόγω θέμα. Καμία τροποποίηση ή μεταβολή της παρούσας Άδειας χρήσης δεν θα είναι δεσμευτική εκτός αν συνταχθεί εγγράφως και υπογραφεί από την Apple.  Τα μέρη επιβεβαιώνουν ότι έχουν αιτηθεί η παρούσα Άδεια χρήσης και όλα τα σχετικά έγγραφα να συνταχθούν στα Αγγλικά.

13. Αναγνώριση δικαιωμάτων τρίτων. 
Α. Κάποια τμήματα του Λογισμικού προγραμματιστών, καθώς και προγράμματα ανοικτού κώδικα τρίτων που περιλαμβάνονται στο Λογισμικό προγραμματιστών, είναι ή μπορεί να καταστούν διαθέσιμα από την Apple στον ιστότοπο ανοικτού κώδικά της (http://www.opensource.apple.com/) (αναφέρονται συλλογικά ως «Στοιχεία ανοικτού κώδικα»). Η τροποποίηση ή αντικατάσταση αυτών των Στοιχείων ανοικτού κώδικα επιτρέπεται υπό τις εξής προϋποθέσεις: (i) το προκύπτον τροποποιημένο Λογισμικό προγραμματιστών χρησιμοποιείται σύμφωνα με τις επιτρεπόμενες χρήσεις που αναφέρονται ανωτέρω και (ii) κατά τα λοιπά συμμορφώνεστε με τους όρους της παρούσας Άδειας χρήσης και τυχόν ισχύοντες όρους αδειοδότησης που διέπουν τη χρήση των Στοιχείων ανοικτού κώδικα. Η Apple δεν υποχρεούται να παρέχει τυχόν ενημερώσεις, συντήρηση, τεχνική ή άλλη υποστήριξη ή υπηρεσίες για το προκύπτον τροποποιημένο Λογισμικό προγραμματιστών. Αποδέχεστε ρητώς ότι σε περίπτωση αστοχίας ή ζημιάς στο υλισμικό Apple που τυχόν προκύψει λόγω της τροποποίησης των Στοιχείων ανοικτού κώδικα του Λογισμικού προγραμματιστών, η εν λόγω αστοχία ή ζημία δεν καλύπτεται από τους όρους της εγγύησης υλισμικού της Apple.

B. Ορισμένες βιβλιοθήκες λογισμικού και άλλο λογισμικό τρίτων που περιλαμβάνονται στο Λογισμικό προγραμματιστών είναι δωρεάν λογισμικό και αδειοδοτημένο σύμφωνα με τους όρους της Γενικής Άδειας Δημόσιας Χρήσης GNU (GPL - General Public License) ή της Ελάσσονας Γενικής Άδειας Δημόσιας Χρήσης/Βιβλιοθηκών GNU (LGPL - Library/Lesser General Public License), ανάλογα με την περίπτωση. Μπορείτε να αποκτήσετε ένα πλήρως αναγνώσιμο αντίγραφο του κώδικα προέλευσης από τεχνικό σύστημα για τέτοιου είδους δωρεάν λογισμικό βάσει των όρων GPL ή LGPL, ανάλογα με την περίπτωση, χωρίς χρέωση εκτός από το κόστος του μέσου, της αποστολής και διαχείρισης, κατόπιν έγγραφου αιτήματος προς την Apple. Το λογισμικό GPL/LGPL διανέμεται με την προσδοκία να είναι χρήσιμο, αλλά ΧΩΡΙΣ ΚΑΜΙΑ ΕΓΓΥΗΣΗ, χωρίς ούτε έμμεση εγγύηση ΕΜΠΟΡΕΥΣΙΜΟΤΗΤΑΣ ή ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ. Στο Λογισμικό προγραμματιστών περιλαμβάνεται ένα αντίγραφο GPL και LGPL.

Γ. Το Λογισμικό προγραμματιστών περιλαμβάνει ειδικό λογισμικό αδειοδοτημένο κατά IBM Public License Version 1.0 (IPL) ή Common Public License Version 1.0 (CPL). Ένα αντίγραφο του κώδικα προέλευσης για το αδειοδοτημένο λογισμικό κατά IPL και CPL υπάρχει στο αποθετήριο ανοικτού κώδικα της Apple. Βλέπε ιστότοπο ανοικτού κώδικα της Apple (<http://www.opensource.apple.com>/) για πληροφορίες σχετικά με την απόκτηση του πηγαίου κώδικα προέλευσής. ΤΑ ΛΟΓΙΣΜΙΚΑ IPL ΚΑΙ CPL ΠΑΡΕΧΟΝΤΑΙ «ΩΣ ΕΧΟΥΝ», ΧΩΡΙΣ ΚΑΜΙΑ ΕΓΓΥΗΣΗ Ή ΠΡΟΫΠΟΘΕΣΗ ΟΠΟΙΟΥΔΗΠΟΤΕ ΕΙΔΟΥΣ, ΕΙΤΕ ΡΗΤΗ ΕΙΤΕ ΕΜΜΕΣΗ, ΣΥΜΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΥΧΟΝ ΕΓΓΥΗΣΕΩΝ Ή ΣΥΝΘΗΚΩΝ ΤΙΤΛΟΥ, ΜΗ ΠΑΡΑΒΙΑΣΗΣ, ΕΜΠΟΡΕΥΣΙΜΟΤΗΤΑΣ Ή ΚΑΤΑΛΛΗΛΟΤΗΤΑΣ ΓΙΑ ΕΙΔΙΚΟ ΣΚΟΠΟ.  ΟΥΤΕ Η APPLE, ΟΥΤΕ Η IBM Ή ΟΠΟΙΟΣΔΗΠΟΤΕ ΣΥΜΜΕΤΕΧΩΝ ΣΤΟ ΛΟΓΙΣΜΙΚΟ IPL ΚΑΙ CPL ΔΕΝ ΘΑ ΕΧΕΙ ΚΑΜΙΑ ΕΥΘΥΝΗ ΓΙΑ ΑΜΕΣΕΣ, ΕΜΜΕΣΕΣ, ΣΥΜΠΤΩΜΑΤΙΚΕΣ, ΕΙΔΙΚΕΣ, ΠΑΡΑΔΕΙΓΜΑΤΙΚΕΣ Ή ΕΠΑΚΟΛΟΥΘΕΣ ΖΗΜΙΕΣ (ΣΥΜΠΕΡΙΛΑΜΒΑΝΟΜΕΝΗΣ, ΕΝΔΕΙΚΤΙΚΑ, ΤΗΣ ΑΠΩΛΕΙΑΣ ΚΕΡΔΟΥΣ), ΑΝΕΞΑΡΤΗΤΩΣ ΤΟΥ ΤΡΟΠΟΥ ΠΡΟΚΛΗΣΗΣ ΚΑΙ ΚΑΘΕ ΘΕΩΡΙΑΣ ΕΥΘΥΝΗΣ, ΕΙΤΕ ΣΥΜΒΑΤΙΚΗΣ, ΑΝΤΙΚΕΙΜΕΝΙΚΗΣ ΕΥΘΥΝΗΣ ΕΙΤΕ ΑΣΤΙΚΟΥ ΑΔΙΚΗΜΑΤΟΣ (ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΜΕΛΕΙΑΣ Ή ΑΛΛΩΣ) ΠΟΥ ΠΡΟΚΥΠΤΕΙ ΜΕ ΟΠΟΙΟΝΔΗΠΟΤΕ ΤΡΟΠΟ ΑΠΟ ΤΗ ΧΡΗΣΗ Ή ΔΙΑΝΟΜΗ ΤΟΥ ΛΟΓΙΣΜΙΚΟΥ IPL ΚΑΙ CPL Ή ΤΗΝ ΑΣΚΗΣΗ ΤΥΧΟΝ ΔΙΚΑΙΩΜΑΤΩΝ ΠΟΥ ΠΑΡΕΧΟΝΤΑΙ ΜΕ ΤΟ ΠΑΡΟΝ, ΑΚΟΜΑ ΚΑΙ ΕΑΝ ΕΧΕΙ ΓΙΝΕΙ ΥΠΟΔΕΙΞΗ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΖΗΜΙΩΝ.

EA1422
25/8/2016